Ναβάν

Ιστορία και ονομασία

Το Ναβάν είναι πόλη που ιδρύθηκε από Νορμανδούς: Ο Χιού ντε Λέισι, στον οποίο παραχωρήθηκε το αξίωμα του Λόρδου το Μιθ το 1172, απένειμε την Βαρονεία του Ναβάν σε έναν από τους ιππότες του, τον Τζόσελιν ντε Ανγκούλο, ο οποίος κατασκεύασε ένα φρούριο στο οποίο αναπτύχθηκε η πόλη.
Το Ναβάν είναι μια από τις λίγες πόλεις του κόσμου που έχει παλίνδρομη ονομασία. Παραλλαγές της λέξης Ναβάν χρησιμοποιούνται από τη Νορμανδική εποχή. Θεωρείται πως προέρχεται από την ιρλανδική φράση an Uamhain που σημαίνει «σπήλαιο/υπόγειος»,παραλλαγή της οποίας είναι η συνηθισμένη Ιρλανδική ονομασία an Uaimh. Το 1922, όταν ιδρύθηκε το Ελεύθερο Ιρλανδικό Κράτος, το an Uaimh υιοθετήθηκε ως το μοναδικό επίσημο όνομα της πόλης. Ωστόσο, απέτυχε να γίνει δημοφιλές στα Αγγλικά και έτσι το 1971 η ονομασία της πόλης έγινε και πάλι Ναβάν στα αγγλικά.

Οικονομία

Το Ορυχείο Τάρα, το μεγαλύτερο ορυχείο μολύβδου και ψευδάργυρου βρίσκεται στο Ναβάν. Η πόλη ήταν παραδοσιακά γνωστή για τα χαλιά της (η εταιρεία Navan Carpets έκλεισε το 2003) και για την ακμάζουσα βιομηχανία επίπλων (Beechmount Home Park). Και οι δύο έχουν πλέον συρρικνωθεί, ή έχουν διακόψει τη λειτουργία τους, ως αποτέλεσμα της μετακίνησης των βιομηχανιών σε φθηνότερες τοποθεσίες όπως η Ανατολική Ευρώπη. Παρ' όλα αυτά, το Ναβάν επεκτάθηκε μαζί με την Ιρλανδική Οικονομία και έγινε μια τεράστια πόλη κοιτώνας λόγω της εγγύτητας με το Δουβλίνο. Μετά την παγκόσμια οικονομική κρίση και την κατάρρευση της Ιρλανδικής οικονομίας το 2008 το Ναβάν συρρικνώθηκε και πάλι. Η απασχόληση στην εξορυκτική βιομηχανία παρέμεινε σταθερή ωστόσο οι τριτογενείς υπηρεσίες που εξαρτώνται από την κατανάλωση των κατοίκων υπέφεραν.

Σιδηρόδρομος

Η πόλη διαθέτει αποκλειστικά μια εμπορευματική σιδηροδρομική γραμμή η οποία περνά από τον πρώην σιδηροδρομικό σταθμό του Ναβάν. Το Ναβάν ήταν σιδηροδρομικό σταυροδρόμι, με την γραμμή GNR(I) από τη Ντρογκέντα στο Ολντκάστλ και τη γραμμή MGWR από το Κινγκσκόρτ στο Κλονσίλα (στη γραμμή από το Δουβλίνο στο Σλάιγκο) περνούν από την πόλη και συνδέονται στον Κόμβο του Ναβάν.
Η γραμμή GNR(I) από το Ναβάν στο Ολντκάστλ και η γραμμή MGWR από το Κλονσίλα στο Ναβάν έκλεισαν το 1963, αφήνοντας τις γραμμές από τη Ντρογκέντα στο Κινγκσκόρτ ανεκμετάλευτες. Διακλάδωση από τα Ορυχεία Τάρα από το Ναβάν στο Ολντκάστλ αποκαταστάθηκε το 1977.
Από το 2005 η σιδηροδρομική γραμμή χρησιμοποιείται αποκλειστικά από τους Ιρλανδικούς Σιδηροδρόμους (Iarnród Éireann) για τη μεταφορά εμπορευμάτων από το ορυχείο μολύβδου και ψευδαργύρου, στο λιμάνι του Δουβλίνου. Η γραμμή από το Κινγκσκόρτ χρησιμοποιήθηκε για την μεταφορά γύψου μέχρι σχετικά πρόσφατα αλλά πλέον δεν χρησιμοποιείται.
Έγινε τοπική εκστρατεία για το άνοιγμα ξανά της γραμμής από το Κλονσίλα στο Ναβάν, ως προαστιακού σιδηροδρόμου του Δουβλίνου, αρχικά μέσω της υπάρχουσας γραμμής της Ντρογκέντα, και στη συνέχεια με την χάραξη απευθείας γραμμής από το Δουβλίνο μέσω Ντανμπόιν. Το σχέδιο Transport 21 προβλέπει την επανεκκίνηση των δρομολογίων της Κλονσίλα σε δύο στάδια, αρχικά με το σύστημα στάθμευσης και επιβίβασης στον αυτοκινητόδρομο M3 στο Πέις το 2009 και αργότερα με επέκταση στο Ναβάν μέχρι το 2015. Το πρώτο στάδιο του προγράμματος μέχρι το Πέις, της Κομητείας Μιθ ολοκληρώθηκε το 2010, και ημερήσια προαστιακή σύνδεση στο Σταθμό του Δουβλίνου ξεκίνησε στις 2 Σεπτεμβρίου 2010. Το δεύτερο στάδιο της σιδηροδρομικής σύνδεσης με το Ναβάν αναβλήθηκε αόριστα λόγω των περικοπών στον κρατικό προϋπολογισμό τον Ιούλιο του 2010.

Οδικές μεταφορές

Το Ναβάν εξυπηρετείται από πολλά δρομολόγια λεωφορείων. Ωστόσο η πόλη δεν διαθέτει ακόμη κεντρικό σταθμό λεωφορείων και υπάρχουν τέσσερις ξεχωριστές στάσεις στην πόλη, που η καθεμιά εξυπηρετεί ξεχωριστά δρομολόγια. Τα περισσότερα δρομολόγια γίνοται από την εταιρεία Bus Éireann. Το πιο συχνό δρομολόγιο είναι το 109 προς το Δουβλίνο.
Η εταιρεία Sillan εξυπηρετεί επίσης την πόλη. Η Royal Breffni Tours πραγματοποιεί δρομολόγια προς το Τεχνολογικό Ινστιτούτο του Ντάνταλκ.  Η Streamline Coaches πραγματοποιεί δρομολόγια προς το NUI Maynooth.

Άνθρωποι

Το Ναβάν είναι ο τόπος γέννησης του Πιρς Μπρόσναν, ο οποίος έπαιξε και ρόλο του James Bond. Η τηλεοπτική προσωπικότητα Έκτορ Ο Οχαγκάιν, και οι κωμικοί Ντίλαν Μόραν, Τόμι Τίερναν και ο κωμικός συγγραφέας Άρθουρ Μάθιους κατάγονται επίσης από το Ναβάν.
Σε άλλους γνωστούς κατοίκους του Ναβάν περιλαμβάνεται ο Σερ Φράνσις Μποφόρ γνωστός για την ανάπτυξη της κλίμακας μέτρησης ανέμων. Ο χώρος που γεννήθηκε καταστράφηκε από τον δήμο τη δεκαετία του 1990 για την κατασκευή διασταύρωσης.
Ο παραγωγός μουσικής trance Τζον Ο'Κάλαγκαν κατάγεται επίσης από την περιοχή.
Ο επιχειρηματίας Ίαν Κλαρκ, ο άνθρωπος πίσω από τη Freenet, τη Revver και τη SenseArray έχει καταγωγή από το Ναβάν. Η οικογένεια Κλαρκ κατέχει την The Sports Den.

Αθλητισμός

Η Walterstown GFC ιδρύθηκε το 1902 στα προάστια του Ναβάν και κατέχει 5 τίτλους της Meath Senior Championships και 2 τίτλους της Leinster Senior Championships. Η ομάδα πλέον συλλέγει παίκτες, άνδρες και γυναίκες σε όλες τις ηλικιακές ομάδες.
Η Navan O'Mahonys GAA ιδρύθηκε το 1948 και κατέχει 17 τίτλους Meath Senior Football Championships.
Η Simonstown GFC και η Bective GFC είναι δύο ακόμη ομάδες με έδρα στο Ναβάν.
Το Páirc Tailteann βρίσκεται το Ναβάν και είναι έδρα ομάδων ποδοσφαίρου και χέρλινγκ.
Η Navan R.F.C. κέρδισε πάνω από 186 τρόπαια την δεκαετία του 1960 και πλέον βρίσκεται στην 3η κατηγορία της All Ireland League (AIL).
Η Knockharley Cricket Club ιδρύθηκε το 1982 και είναι ο μοναδικός σύλλογος κρίκετ στην Κομητεία Μιθ που αγωνίζεται στην Leinster Cricket Union. Η πιο πρόσφατη επιτυχία του συλλόγου συνέβη το 2006 όταν η πρώτη ομάδα κέρδισε το Middle 2 Leinster Cup επικρατώντας της Mullingar στο Νορθ Κίλντεαρ.
Η Parkvilla Football Club ιδρύθηκε το 1966 και αγωνίζεται στην κατηγορία 1Β της Leinster Senior League. Έχουν ένα εξαιρετικά επιτυχημένο τμήμα παίδων/κορασίδων το οποίο συνεχώς κέρδιζε τις καλύτερες θέσεις το Σχολικό Πρωτάθλημα North Eastern Counties. Ο σύλλογος τιμήθηκε από το δημοτικό συμβούλιο του Ναβάν το 2006 για τη συμβολή του στον αθλητισμό της πόλης και η Parkvilla Belles (γυναικεία ομάδα) τιμήθηκε με τον ίδιο τρόπο το 2014 όταν έγινε η τελευταία ομάδα που έλαβε την τιμή αυτή πριν την διάλυση του δημοτικού συμβουλίου. Η έδρα τους είναι το Στάδιο Κλέρμοντ, στην Commons Road, το οποίο μοιράζονται με την Navan Athletic Club.
Ιπποδρομίες, τόσο αγώνες National Hunt όσο και αγώνες Flat, λαμβάνουν χώρα στο Ιπποδρόμιο του Ναβάν.

Τέχνες

Στην οδό Railway στο Ναβάν βρίσκεται η έδρα της Γκαλερί Τέχνης Solstice, η οποία λειτουργεί από το Κομητειακό Συμβούλιο του Μιθ και στην οποία λαμβάνουν χώρα εκθέσεις ανά τακτά διαστήματα.
Το Meath Arts Group είναι πολύ ενεργό στην περιοχή.

Δημόσια τέχνη

Sniomh από την Μπέτι Νιούμαν Μαγκάιρ μπροστά από τον Πυροσβεστικό Σταθμό του Ναβάν. Πρόκειται για γλυπτό εμπνευσμένο από το κίνημα του νερού και τη συμβολή των ποταμών Μπόιν και Μπλακγουότερ.
The Fifth Province από τον Ρίτσαρντ Κινγκ στην Παράκαμψη του Ναβάν. Γλυπτό που συμβολίζει τα ιδανικά της πολιτιστικής ενσωμάτωσης όλων των λαών της Ιρλανδίας. Αποτελείται από τέσσερεις κλάδους και ένα όρθιο στέλεχος που συμβολίζει την άνθιση της ελπίδας και της ειρήνης.
Ο Ταύρος σχέδιο του γλύπτη Κόλιν Γκρέχαν είναι εξέχων κομμάτι δημόσιας τέχνης. Βρίσκεται στην πλατεία Αγοράς της πόλης και είναι άγαλμα ασβεστόλιθουν βάρους 16 τόννων ενός ταύρου που κρατιέται προς τα πίσω από δύο ανθρώπους που μνημονεύει την ιστορική αγορά ταύρων που λάμβανε χώρα στην περιοχή.
Το άγαλμα έγινε αντικείμενο διαμάχης σχετικά με το κόστος κατασκευής του, που υπολογίζεται στα  8,7 εκατομμύρια €, καθώς και τη τοποθεσία του. Ο Πάντι Πράιλ από την περιοχή σημείωσε πως «Κάποιος που έρχεται από το Τίμονς Χίλ, μια από τις κύριες εισόδους της πόλεις, θα μπαίνει στο Ναβάν έχοντας μπροστά του τα οπίσθια του ταύρου. Είναι το πιο τρελό πράγμα που έχει τοποθετηθεί διαχρονικά,» Οι ενστάσεις κατά του αγάλματος καθυστέρησαν την ανέγερση του για 8 χρόνια.
Πάρκο Μπλακγουότερ
Το Πάρκο Μπλακγουότερ βρίσκεται σε χώρο έκτασης 28 εκταρίων (66 στρεμμάτων) στο Άμπειλαντς του Ναβάν μεταξύ του Windtown Road και του ποταμού Μπλακγουότερ. Το πάρκο Μπλακγουότερ διαθέτει ευρεία κλίμακα εγκαταστάσεων όπως γήπεδο ράγκμπι, ποδοσφαίρου καθώς και γαελικών αθλημάτων ενώ επίσης υπάρχει παιδική χαρά. Το Κομητειακό Συμβούλιο του Μιθ έχει το σκοπό να συνεχίσει να επενδύει στην ανάπτυξη περισσότερων εγκαταστάσεων στο πάρκο.